סרפדיים

סרפדיים (שם מדעי: Urticaceae) היא משפחה של צמחים מסדרת הורדנאים (בעבר נכללו בסדרה נפרדת), הנפוצים ברחבי העולם ובעיקר בהאזור הטרופי ובאזור הממוזג. רוב המינים במשפחה בעלי שערות צורבות ומכאן שם המשפחה.

מאפיינים 
המשפחה כוללת 2,625 מינים המקובצים ב53 סוגים.

רוב המינים במשפחה הם שיחים וצמחים עשבוניים ומיעוטם עצים.

נציגים מוכרים מהמשפחה כוללים את גימפי גימפי, סרפד, כמריה, הלקסינה, כתלית יהודה, פורסקליאה, פילית ופליוניה.

למרבית המינים יש פרחים חד-מיניים ורובם מואבקים על ידי הרוח.

העלים מסורגים או נגדיים ופשוטים. עלי העטיף חופשיים או מאוחים. זירי האבקנים ארוכים. השחלה עשויה עלה-שחלה אחד.

המאובנים הראשונים של המשפחה תוארכו לתקופה קרטיקון עליון.

בישראל יש 8 מינים ממשפחה זו.

קישורים חיצוניים

הערות שוליים 

צמחים שתוארו ב-1789
טקסונים שתוארו בידי אנטואן-לורן דה ז'יסייה
סרפדיים
משפחות צמחים